Muidugi on iga domineerivalt käibinud vool annud omad tähtteo­sed, mis aga sageli ei muuda voolu üldilmet ega põhimõtteid. Kuna senine kirjanduslik areng rajanes eraldumisele ja erinemisele, kuju­nesid kindlad võtted, millega seda kiirema edu saavutamiseks teos­tada, siis uue otsinguil peaksime nüüd  lähtuma teadmisest: kui tun­neme endid puudulikena või mannetuina, siis ärgem seepärast veel madaldagem oma võimete kohaseks suuri eesmärke, vaid olgem julged ja ausad tunnistama neid eesmärke ka siis, kui enestes pulbitseb kaht­lust, kas jõuame sinnani omal elueal. Minnes välja väiksele, ei saa-vuteta tihti midagi, pingutudes suurte sihtide poole, teostetakse sa­gedasti tähelepandavat ja paljugi, kuigi ehk ei jõuta nendeni. Ini­mese tõelised võimed selguvad sagedasti alles pingutavas ja kannat­likus  tegevuses. Kuid ärgem rutakem siiski ennem maailmaproblee-mide käsitamisele, kui omad kodused väikesedki küsimused on lahen­damata. Sellest ei oleks kasu kummalgi pool.